Mis võiks olla romantilisem, kui  istuda ilusal kõrgel künkal, millelt avaneb imeline vaade merele? Sellises paigas asub araablaste linn Sidi Bou Said. XIII sajandil Manaro mäe otsa rajatud linn meelitab külastajaid oma ilu ja arhitektuuriga. Linna teevad veel erilisemaks valgeks värvitud majad (vaid uksed ja aknaluugid on sinised). Eemalt valendab linn just nagu luik, kes sirutub kuldselt kaldajärsakult smaragdse mere lainete rüppe langema. Ei ole ime, et kunstnikud ja muud loomeinimesed, kes siia kogu maailmast kokku sõidavad, on seda  romantilist kohta armastama hakanud. Linna nimetatakse koguni Tuneesia Montmartre'iks. Selle valge linna tänavail, mida ääristavad hiiglaslikud kaktused ja apelsinipuud, on tore jalutada. Tänaval hõljuvad meeldivad lõhnad meelitavad sisse astuma mauride kohvikutesse, kus teile pakutakse lisaks teele ja kohvile ka vesipiipu sishat. Manaro mäe otsast võib koguni Tunist näha.